alexandrainst/scandi-wiki huggingface dataset:
Phil Jagielka

Philip Nikodem «Phil» Jagielka (født 17. august 1982) er en engelsk fotballspiller som spiller for Stoke City FC.

Han har tidligere spilt for Sheffield United FC.

Han kom til Everton fra Sheffield United FC i 2007.

Etter en treig start på sitt Everton-opphold sensommeren og høsten 2007, har Jagielka etterhvert spilt seg opp til å bli en viktig brikke på laget. I juni 2008 førte dette til hans landslagsdebut i en treningskamp for England mot .

Referanser

Eksterne lenker 
 

Engelske fotballspillere
Spillere i Fotball-EM 2012
Spillere i Fotball-VM 2014
Fotballspillere for Sheffield United FC
Fotballspillere for Everton FC
Fotballspillere for Derby County FC
Fotballspillere for Stoke City FC
Personer fra Manchester
Fødsler i 1982
Nordmannsedelgran

Nordmannsedelgran eller nordmannsgran (Abies nordmanniana) er et eviggrønt tre innenfor edelgranslekten som er hjemmehørende i fjellområder i sør og øst for Svartehavet i Tyrkia, Georgia, Russland, nordlige deler av Armenia og nordvest i Aserbajdsjan. 

Arten har to underarter, som tidvis regnes som distinkte arter. Nominatunderarten, subsp. nordmanniana, vokser 900–2100 moh. i vestlige Kaukasia og i De pontiske fjell nord og nordøst i Anatolia. Dette området er nedbørrikt med en årsnedbør på 1000–3000 mm. Den vokser enten i rene bestander, eller sammen med orientgran, furu, orientbøk, Acer trautvetteri, agnbøk, alm, platanlønn, kaukasuslind, barlind og Rhododendron ponticum.

Den andre underarten, subsp. equi-trojani er utbredt i isolerte, relikte populasjoner i nordvestlige Anatolia. Den danner rene bestander i nordskråninger på kalkgrunn. 

Populasjonene i De pontiske fjell vest for Kızılırmak er en overgangform mellom de to underartene. De regnes nå til subsp. nordmanniana, men er av og til blitt betraktet som en selvstendig art, Abies bornmuelleriana.

Nordmannsedelgran er en av de viktigste artene som brukes som juletrær. Det skyldes at den har en pent utseende og nåler som ikke er skarpe, og nåler som ikke faller lett av selv om treet tørker ut. Treet er også populært som parktre og som prydtre i hager.

Trevirket er mykt og brukes til produksjon av papir og som bygningsmateriale.

Arten er oppkalt etter finnen Alexander von Nordmann (1803–1866), som var professor i botanikk i Odessa.

Litteratur

Eksterne lenker 

 

Furufamilien
Juletrær
Den norske skolen i Rojales

Den Norske Skolen i Rojales (DNSR) er godkjent av både norske og spanske myndigheter som en norsk privat grunn- og videregående     skole. Den ble stiftet i 1991 i Torrevieja. I 1995 flyttet skolen til Rojales, og har siden hatt sterk vekst. Skolen er godkjent for 140 elever i grunnskolen, samt for 75 elever på videregående skole med utdanningsprogram for studiespesialisering.

Skolen ligger i urbanisasjonen Ciudad Quesada i Rojales kommune sørøst i  Spania, midt mellom Torrevieja og Guardamar. Skolen, som også går under navnet Colegio Noruego, har vel 180 elever og nesten 40 ansatte skoleåret 2022/2023.  

Eksterne lenker
 

Rojales
Utdanningsinstitusjoner etablert i 1991
1991 i Spania
Marimjellerutevinge

Marimjellerutevinge (Melitaea athalia) er en sommerfugl som tilhører den artsrike familien flikvinger (Nymphalidae). Vingespennet er på 32 til 42 millimeter. Den holder til i gressmark, kultur- og hedeområder, og i lett skogsterreng.

Den er den eneste av de fire norske artene av rutevinger (Melitaeini) som ikke er sjelden.

Referanser

Litteratur 
 Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Norges sommerfugler

Nymphalinae
Sommerfugler formelt beskrevet i 1775
Dyr formelt beskrevet av Siegmund Adrian von Rottemburg
Tanum prestegjeld (Larvik)

Tanum prestegjeld var et prestegjeld i Larvik kommune. Tanum kirke var hovedkirke i prestegjeldet.

Eksterne lenker
 Tanum menighets hjemmeside
 Prestegjeld og sogn i Vestfold

Kultur i Larvik
Prestegjeld i Tunsberg bispedømme
Religion i Vestfold og Telemark
George Duke

George Duke (født 12. januar 1946 i San Rafael, California, død 5. august 2013 i Los Angeles) var en amerikansk jazzmusiker og en pioner innen piano og synthesizer-musikk. Han gjorde seg kjent gjennom albumet The Jean-Luc Ponty Experience with the George Duke Trio. Han er kjent både for sitt arbeid som solo-artist og for sitt samarbeide med andre musikere, spesielt Frank Zappa.

Duke har bachelorgrad i musikk fra musikkonservatoriet i San Francisco (1967).

Han var med på tilsammen 13 av Zappas album på 1970-tallet, inkludert Chunga's Revenge, 200 Motels, Waka/Jawaka, The Grand Wazoo, Apostrophe, One Size Fits All, Bongo Fury og Roxy & Elsewhere. Andre av Dukes profilerte samarbeidspartnere inkluderer Jean-Luc Ponty, Stanley Clarke, Billy Cobham, Cannonball Adderley, hans søskenbarn Dianne Reeves, George Clinton (musiker), Anita Baker og Mike Mainieris fusion-gruppe Steps Ahead, hvor han produserte sporet «Magnetic Love». Han har også produsert og komponert to instrumentale spor på to Miles Davis-album: «Backyard Ritual» (fra Tutu, 1986) og «Cobra» (fra Amandla, 1989).  Han har også jobbet med en del kjente brasilianske musikere, inkludert sangeren Milton Nascimento, perkusjonisten Airto Moreira og sangeren Flora Purim. Sheila E var med på Dukes soloalbum Don't Let Go og Master of the Game.

1977 ble han også aktiv som plateprodusent, og fra 2004 hadde han sitt eget plateselskap BPM Records.

Duke har jobbet som sjefsdirigent ved tallrike store musikkarrangementer, som Nelson Mandela tribute concert på Wembley Stadion, London in 1988. I 1989 vikarierte han for Marcus Miller som sjefsdirigent i NBCs musikkprogram Sunday Night.

Dukes sang «I Love You More» ble samplet og brukt av Daft Punk i deres hit «Digital Love». «Guilty» ble samplet av Mylo i sang «Guilty of Love». «For Love» ble samplet av MF DOOM i «I Hear Voices», og sangen «Someday» ble samplet av rapperen Common i «Break My Heart».

Diskografi

Album

Referanser

Eksterne lenker 
 

Jazzpianister fra USA
Plateprodusenter fra USA
Grammy Award-vinnere
Personer fra Marin County i California
Norsk mat

Norsk mat er en ufullstendig oversikt over tradisjonell matkultur og vanlige matretter i Norge.

Norsk matindustri
Matindustrien er Norges nest største industribransje.

Norske matretter

Hovedrett
Til middag brukes i Norge ofte varianter av utspedde kjøttretter som kjøttkaker og pølse. Langs kysten og i Nord-Norge spises også mye fisk som torsk, sei og laks.

Mattradisjoner 

I Hardanger serveres gjerne hakkasteik som nattmat i bryllup. Retten kalles da gjerne brurasteik. Komler serveres ofte på Vestlandet på torsdager. Det er vanlig å servere salt kjøtt fra okse, får eller svin til komlene.

Norsk julemat
Se også Julemat

Hva som spises i julen varierer geografisk og slektsmessig. I Trøndelag og på Østlandet er svineribbe tradisjonsrikt – mens det på Vestlandet er sed og skikk med pinnekjøtt. Populære juleretter er også kalkun, rakørret, lutefisk, medisterkaker og torsk.

Norsk Ost
Norge har rike tradisjoner på matretter som utnytter melkeprodukter. Spesielt kjent er gammelost og brunost.

Seterkost
Tørket kjøtt ofte spist sammen med flatbrød og rømme:

Fenalår
Spekepølse
Morrpølse

Melkeprodukter:
Rømmegrøt
Rømmekolle
Gomme

Anbefalt mat fra Norge
I en undersøkelse fra 2012 gjort av Tns Gallup på oppdrag for Hotels.com spurte man et representativt utvalg nordmenn om hvilken mat de vil anbefale turister å smake på når de besøker Norge. De åtte mest populære rettene var:

 Pinnekjøtt
 Spekemat
 Kjøttkaker i brun saus
 Fårikål
 Rømmegrøt
 Ribbe
 Lutefisk
 Pizza Grandiosa

Referanser
Espen Minde

Espen Minde (født 16. mai 1983) er en tidligere norsk fotballspiller. Minde har tidligere spilt for Bodens BK, Raufoss, Tromsø og Tromsdalen før han etter sistnevntes nedrykk i sesongen 2007 gikk til Løv-Ham. Etter en sesong med begrenset suksess i Løv-Ham, forlot Minde klubben til fordel for gammelklubben Tromsdalen. Bakgrunnen for at Minde forlot Løv-Ham var blant annet at spillestilen ikke passet for hans ferdigheter. 

Minde har også spilt for både det norske G18, U20- og U21-landslaget i fotball. Han har spilt 14 eliteseriekamper for Tromsø IL. Minde var nær en overgang til den belgiske toppklubben Gent i 2003, og prøvespilte for klubben.  Rett før han signerte for Tromsdalen i januar 2009, var han også aktuell for den sveitsiske klubben FC Wil 1900.

Referanser

Eksterne lenker 
 

Norske fotballspillere
Fotballspillere for Raufoss IL
Fotballspillere for Bodens BK
Fotballspillere for Tromsø IL
Fotballspillere for Tromsdalen UIL
Fotballspillere for Løv-Ham Fotball
Fødsler i 1983
Ludvig (figur)

Ludvig er en fiktiv figur i moldvarp/piggsvinskikkelse, utformet av den norske forfatteren Kjell Aukrust. 

Ludvig opptrer i flere bøker av forfatteren, hvor Aukrust i en petit-kåserende dagbokaktig sjanger skriver om hverdager og livets store spørsmål: først Ludvig (1977) og Guttene på broen (1983). I disse bøkene opptrer Ludvig ofte sammen med forfatteren, den optimistiske skjæra Solan Gundersen og i de tidligste bøkene også fjøsnissen Nystumoen. Ludvig ble først utviklet, i en annen fasong, til en statlig naturvernkampanje. På den tiden hadde Aukrust skrevet to andre bøker hvor Solan og Nystumoen bodde sammen; Je og'n Solan (1966) og Hilsen Solan og Nystumoen (1973). Ludvig var en forbedring og videreutvikling av Nystumoens karakter, og kom etterhvert til å fortrenge Nystumoen.

Aukrust sa ved flere anledninger at Ludvig og Solan var uttrykk for ulike sider ved hans egen personlighet: den hjemmekjære, poetiske pessimisten og den utagerende optimisten. 

I filmen Flåklypa Grand Prix bor Ludvig sammen med Solan og sykkelreperatøren Reodor Felgen. I filmen Solan, Ludvig og Gurin med reverompa bor Ludvig sammen med Solan. Ludvig var også en av rollefigurene i filmen Solan og Ludvig – Jul i Flåklypa og Solan og Ludvig - Herfra til Flåklypa.

Ludvig er et B-menneske med utpreget høysnue og tydelig angst for gjennomgripende forandringer. Ludvig er personlig pessimist, saktmodig og trives best i utkantstrøk. Et sitat som er typisk for Ludvig er «det er fali det». Ludvig er skamklipt – kort i nakken og fyldig ved øra.

Referanser 

Aukrust-figurer
Animerte figurer
Oswald Mtshali

Oswald Mtshali (født 1940) er en sørafrikansk lyriker. I sine dikt uttrykker han både personlige og kollektive erfaringer med et samfunn preget av raseskille, og hans poesi er både politisk og lyrisk. 

Mye av hans produksjon var forbudt under apartheidregimet. Noen av samlingene han har lagd er Sound of a Cowhide Drum som kom ut i 1971, og Fireflames som kom ut i 1980.

Referanser

Sørafrikanske forfattere
Engelskspråklige forfattere
Zuluspråklige forfattere
Personer fra KwaZulu-Natal
Personer fra Soweto
Lyrikere
Tim Allen

Timothy Alan Dick, mest kjent som Tim Allen, (født 13. juni 1953 i Denver i Colorado) er en amerikansk skuespiller og komiker.

Hans far Gerald Dick døde da Tim var elleve år. Han ble påkjørt av en fyllekjører. Hans mor Martha Dick giftet seg på nytt to år etter farens død. Han har åtte søsken. Familien flyttet senere til Birmingham i Michigan.

Allen har selv slitt med alkoholisme og narkotika (kokain). Den 2. oktober 1978 ble han pågrepet for narkotikabesittelse. Etter å ha vitnet mot sin partner fikk han sitte 2½ år i fengsel istedenfor livstid. Da han kom ut av fengselet påbegynte han senere sin karriere som stand up-komiker.

Filmografi (utvalg) 
 1988 - Tropical Snow
 1988 - Comedy's Dirtiest Dozen
 1994 - Nå er det jul - igjen som Scott Calvin / Julenissen
 1995 - Toy Story som Buzz Lightyear
 1999 - Toy Story 2 som Buzz Lightyear
 1999 - Galaxy Quest
 2000 - Buzz Lightyear of Star Command: The Adventure Begins
 2002 - Julenissen som Scott Calvin / Julenissen
 2006 - Julenissen 3 som Scott Calvin / Julenissen
 2007 - Wild Hogs som Doug Madsen
 2010 - Toy Story 3 som Buzz Lightyear.
 2019 - Toy Story 4 som Buzz Lightyear

Referanser

Eksterne lenker 
 
 
 Biografi og trivia på NNDB – Tracking the entire world

Komikere fra USA
Personer fra Denver
Personer fra Detroit
Skuespillere fra USA
Noroff Mediegymnas

Noroff Videregående Skole er fire forskjellige skoler med tilhold i Oslo, Kristiansand, Stavanger og Fredrikstad. Frem til våren 2011 ble også Noroff Mediegymnas brukt som et offisielt navn på skolene.

Alle skolene tilbyr utdanningsprogrammene medier og kommunikasjon. Skolene tilbyr en undervisning som er både praktisk og teoretisk vinklet, og vektlegger både medieforståelse, kunnskap og tenkemåter. 

Fra høsten 2015 har Noroff Videregående Kristiansand tilbudet toppidrett. 
 
Den treårige utdannelsen gir generell studiekompetanse om man velger medier og kommunikasjon eller toppidrett med samfunnsfag, språk og økonomi. Toppidrett med realfag gir spesiell studiekompetanse.

Eksterne lenker 
 noroffvgs.no 

Videregående skoler i Norge
Fagskoler
Selskaper etablert i 2005
Breidablikk skole (Stange)

Breidablikk skole er en barneskole som ligger på Ilseng i Stange kommune. I 2007 går det 152 elever der fordelt på 7 klasser.  Elevene kommer fra Ilseng og spredt bebyggelse i omegn. Rektoren heter Øivind Grande.

Skolen hadde for ikke lenge siden 50-årsjubileum. Da stilte barn opp med underholdning, sang og skuespill.

Referanser

Barneskoler i Innlandet
Thorstein Himle

Thorstein Himle (født 11. oktober 1857 på Voss, død 18. oktober 1925 i Northfield, Minnesota, USA) var en norskfødt amerikansk kinamisjonær tilknyttet det amerikanske lutherske Hauge Synode Kinamission. Han ble utdannet ved Voss lærerskole 1873-1875 og virket deretter som lærer til 1885. I 1885 utvandret han til USA, fikk teologisk utdannelse i Red Wing i Minnesota 1887-1889 og ble prest. Etter å ha virket som prest i Taylor i Minnesota i fem år studerte han ved Minnesota University 1894-1895.

I 1895 reiste han som misjonær til Hauge Synode Kinamissions misjonsfelt i Hubei i Kina. Han var først i Fancheng til 1903, og deretter i Xinye i Henan med et avbrudd frem til 1909.

Han kom så tilbake til USA der han underviste i teologi ved seminaret i Red Wing og fra 1912 var pastor i Santa Rosa i California. Han dro også tilbake til Kina for en tid.

Han var gift tre ganger, i 1889 med Gidske Sigmundstad (1863–1898), i 1899 med Anna Carlson og i 1922 med Anna Sigmundstad Haugen (kusine av Gidske).

Verker 
 Guds Veje Med et gjenstridig Folk: En historisk Beretning, Red Wing, Minnesota: Kinamissionsbestyrelsen, 1902 (om bokseropprøret)
 Hauges Synodes Missionskart, 1904
 Utvalgte stykker til husandakt (på kinesisk), 1906 
 Evangeliets Seier: Festdskrift for Hauge Synode Kinamissions 25 Aars Jubilæum (red.), Minneapolis, Minnesota: Hauge's Norwegian Evangelical Lutheran Synod, 1916

Misjonærer i Kina
Norske misjonærer i Kina
Lutherske prester
Personer fra USA født i Norge
Personer fra Voss kommune
Fødsler i 1857
Dødsfall i 1925
Heroringvinge

Heroringvinge (Coenonympha hero) noen ganger omtalt som herosommerfugl, er en sommerfugl som tilhører gruppen ringvinger (Satyrinae) i den artsrike familien flikvinger (Nymphalidae). Denne sjeldne arten finnes i Norge bare noen få steder på Østlandet, og den er én av få norske insektarter som er fredet.

Utseende 
En ganske liten ringvinge (vingespenn 26 –34 mm), grunnfargen mørkebrun. Den kan kjennes fra de andre, norske Coenonympha-artene på den mørke fargen, og fra alle andre norske ringvinger på størrelsen. Bakvingene har 3-4, ofte litt utviskede, øyeflekker langs kanten på oversiden, på undersiden har den markerte øyeflekker og et hvitt tverrbånd. Larven er grønn med en mørkegrønn rygglinje, to hvite striper og blekgule sidelinjer.

Levevis 
Larven lever på gress, men det er uvisst hvilke arter de norske bestandene bruker. De voksne sommerfuglene flyr i juni-juli, særlig på fuktige gressenger i skog og i overgangen mellom kulturlandskap og våtmark. Som de andre Coenonympha-artene er den ikke noen særlig utholdende flyger, og bestandene er ganske stedbundne.

En truet art 
Museumsmateriale tyder på at heroringvingen var temmelig vanlig på Sørøst-landet for rundt 100 år siden, men i dag finnes det bare isolerte bestander i Østfold, Akershus og den sørlige delene av Hedmark. Den fantes før også i Vestfold, men ser ut til å være utdødd der. Arten kan være truet av flere faktorer, særlig nedbygging av lokalitetene til boligformål, golfbaner eller lignende, men også av opphør av beiting som fører til at skogsenger gror igjen. Den ble fredet mot innsamling i 2001, men det er tvilsomt om dette forbudet gir noe effektivt vern av arten, som først og fremst er truet av at habitatet dens forsvinner.

Referanser

Litteratur 
 Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Svenska Fjärilar, med bildegalleri
 Norges sommerfugler

Ringvinger
Fredede arter i Norge
Sommerfugler på norsk rødliste
Sommerfugler formelt beskrevet i 1761
Dyr formelt beskrevet av Carl von Linné
Sandefjord prosti

Sandefjord prosti er et tjenestedistrikt i Tunsberg bispedømme i Den norske kirke.

Sogn i Sandefjord prosti 

Sandefjord prosti har et fellesråd med tilsammen ti sogn:
 Andebu (tidligere Andebu kommune)
 Høyjord (tidligere Andebu kommune)
 Kodal (tidligere Andebu kommune)
 Arnadal (tidligere Stokke kommune)
 Skjee (tidligere Stokke kommune)
 Stokke (tidligere Stokke kommune)
 Bugården (tidligere Sandefjord kommune)
 Sandar (tidligere Sandefjord kommune)
 Sandefjord (tidligere Sandefjord kommune)
 Vesterøy (tidligere Sandefjord kommune)
Alle ligger fra 1. januar 2017 i Sandefjord kommune.

Historikk 
Sandefjord prosti ble opprettet X ved at Sandar og Sandefjord ble overført fra Larvik prosti, mens menighetene i tidligere Andebu kommune ble overført fra Tønsberg domprosti 1. juni 2007. Menighetene i tidligere Stokke kommune ble overført fra Tønsberg domprosti i forbindelse med kommunesammenslåingen mellom Andebu, Sandefjord og Stokke 1. januar 2017.

Øyvind Nordin er prost i Sandefjord prosti.

Eksterne lenker 
 Prostiet på kirken.no 
 Den norske kirke i Sandefjord kommune

Prostier i Tunsberg bispedømme
Religion i Vestfold og Telemark
Gabriel Moseid

Gabriel Endresen Moseid (født 10. oktober 1882 i Vennesla, død 4. august 1961) var en norsk gårdbruker og politiker (B). Han var innvalgt på Stortinget fra Vest-Agder 1919–1953. Han var sønn av gårdbruker Endre Gundersen Moseid (1844–1909) og Ragnhild Svendsdatter (1860–1886), og var bestefar til Edvard Moseid.

Biografi 
Han gikk på amtsskole 1899–1900 og fortsatte deretter i to år på Søgne landbruksskole 1900–1902. Gabriel Moseid overtok farsgården Moseid i 1909. Han engasjerte seg i politikk og var medlem av Vennesla kommunestyre 1910–1913, 1913–1916, 1916–1919, ordfører 1919–1922. I denne tiden var han også bokholder og kasserer i Vennesla Sparebank i perioden 1915–1921.

Offentlige verv 
Moseid hadde en rekke offentlige verv, først i Vennesla kommune. Han møtte på Stortinget som 2. vararepresentant for Venstre i Mandalen i perioden 1919–1921, men ble medlem av Bondepartiet da dette ble stiftet i 1921. Etter at han ble valgt inn som fast representant på Stortinget i 1922, fikk han også en rekke sentrale verv. Han hadde vervet til 1953, men møtte også ved konstitueringen i 1954. Fra 1934 til 1945 var han president i Lagtinget. Noen av hans mange verv er nevnt nedenfor

 Formann Skolestyret Vennesla 1908 
 Formann Ligningsnemnda Vennesla 
 Medlem Skattelovkomiteen av 1929 fra 1929 
 Riksrevisor 1931–1946, 1947–1954 
 Medlem Turisttrafikkomiteen av 1932 fra 1932 
 Medlem Styret for Garantikassen for sparebanker 1932–1940 
 Medlem Kommunallovkomiteen av 1935 fra 1935 
 Medlem Prestelønningskomiteen av 1937 fra 1937 
 Nestformann Hovedstyret i Den Norske Stats Husbank 1946–1948, formann 1948–1949 
 Medlem Utvalg om beskatning av jordbruk og skogbruk av 1949 fra 1949 
 Medlem Statsselskapskommisjonen av 1953 fra 1953

Referanser

Eksterne lenker 
 

Stortingsrepresentanter fra Sp
Stortingsrepresentanter for Vest-Agder
Stortingsrepresentanter 1919–1921
Stortingsrepresentanter 1922–1924
Stortingsrepresentanter 1925–1927
Stortingsrepresentanter 1928–1930
Stortingsrepresentanter 1931–1933
Stortingsrepresentanter 1934–1936
Stortingsrepresentanter 1937–1945
Stortingsrepresentanter 1945–1949
Stortingsrepresentanter 1950–1953
Lagtingspresidenter
Ordførere i Vennesla
Sp-ordførere i Vest-Agder
Norske bønder
Personer fra Vennesla kommune
Thompson-kobling

Thompsonkobling er en videreutvikling av universalledd. En av de forbedrede egenskapene i forhold til det vanlige universalleddet er at en Thompsonkobling har et konstant forhold mellom vinkelhastighet på inngående og utgående aksel. Et Thompsonledd bestå av to universalledd som er montert koaksielt. En annen fordel ved denne løsningen er at det ikke finnes glideflater som i et vanlig homokinetisk ledd. Thompsonkobling er det første konstant-hastighetsledd som har disse egenskapene.
At leddet ikke inneholder glideflater hevdes å redusere krafttapet i leddet og forlenge levetiden i forhold til et ordinært konstanthastighetsledd.

Ifølge oppfinneren, Glenn Thompson, har leddet ca. 8% mindre tap enn tilsvarende systemer. 

Løsningen har gitt oppfinneren prisen Australian Society for Engineering in Agriculture: Engineering Award.

Referanser

Eksterne lenker 
 Thompson Couplings Limited - Explanation of the Thompson coupling
 The Thompson Coupling – invented by Glenn Thompson ABC Television – The New Inventors – broadcast Feb 2007
 US patent 7,144,326  - Constant velocity coupling
 Australian Society for Engineering in Agriculture

Mekanikk
Bildeler
Glassblåsing

Glassblåsing er en teknikk som hovedsakelig brukes til å fremstille kunstglass. Vanlige drikkeglass og lignende fremstilles enten maskinelt eller gjennom formblåsing.

Eksperter hevder at glass ble tilvirket for første gang i Syria omtrent 5 000 år f.Kr. Bruken av glassmasse var da begrenset til å «glasere» objekter av stein og leire.

Råmaterialet i glass består av sand (59 %), soda (18 %), dolomitt (15 %), kalkstein (4 %), nefelin (3 %) og sulfat (1%). Forholdet mellom de ulike bestanddelene varierer, avhengig av hva glasset skal benyttes til og hvorvidt man vil ha det lettflytende eller «kaldt», det vill si sakteflytende og lettere å jobbe med. Ved fremstilling av farget glass kan man også tilsette ulike metalloksider eller andre kjemikalier som fosfat, selen eller gull.

Se også 
 Glasshåndverker

Håndverk
Glass